Din elinstallatør skal indsende en elektronisk installationsblanket (ISB) til os og udfylde et ’Stamdataskema’ samt et teknisk bilag fra Green Power Denmarks hjemmeside vedrørende VE-anlægget. Er der tilknyttet et batterianlægget, skal der ligeledes udfyldes den påkrævede dokumentation fra Energinet vedrørende batterianlæg. Dokumentationen skal vedhæftes installationsblanketten ved tilmelding. Bemærk, at ejer og bruger skal være den samme som den, der anmoder om nettoafregning, når anlægget er installeret. Når installationsblanketten med dertilhørende dokumentation er korrekt udfyldt, vil sagen blive anvist. Herefter må elinstallatøren påbegynde arbejdet. Bemærk at du vil blive opkrævet et gebyr af os for oprettelsen af Mikro VE-anlæg når sagen er anvist. Du kan finde de gældende priser i vores gebyrliste. Når din elinstallatør er ved at være færdig med arbejdet, skal han færdigmelde arbejdet på installationsblanketten og eventuelt bestille tid til et målerbytte. Du har pligt til at sørge for, at vi (Radius) kan få adgang til måleren.